Teofilis Gotlybas Šulcas

Teofilis Gotlybas Šulcas (, 1629–1673) – Mažosios Lietuvos raštijos darbuotojas, evangelikų liuteronų kunigas.

 Biografija 
Nuo 1644 m. mokėsi Karaliaučiaus universitete. Baigęs studijas Nybudžiuose dirbo evangelikų liuteronų kunigo adjunktu, 1650–1662 m. kunigu Išdaguose ir nuo 1662 m. Katniavoje. Labai gerai išmanė lietuvių kalbą. Paruošė spausdinti ir 1673 m. savo vardu išleido K. Sapūno Lietuvių kalbos gramatiką („Compendium Grammaticae Lithvanicae“), jos faksimilinis leidimas išspausdintas 1997 m. Pratarmėje T. G. Šulcas K. Sapūną pagarbiai vadina mokytoju ir nurodo, kad gramatikos autorius yra jis. Tikėtina, jog T. G. Šulcas į K. Sapūno rankraštį įnešė pakeitimų, nes antraštiniame lape įrašė savo pavardę. T. G. Šulcas buvo įpareigotas pagal gryniausią tarmę į lietuvių kalbą išversti Bibliją, kai kurias kitas religines knygas ir parašyti žodyną. Jis rašė trikalbį vokiečių–lotynų–lietuvių žodyną (rankraštis neišlikęs).

 Išnašos 

Kategorija:Prūsijos asmenybės
Kategorija:Lietuvos kultūros veikėjai
Kategorija:Kalbininkai